Имам Шемал шена т1аьхьара д1абовлучу нохчашна т1ехь къизаллаш лелон волавелира. Цо наибашна бакъо еллера шайгахьа боцу боьрша нах ирхохка. Амма нохчий кхера а белла бухабевр болуш бац. Дийнна доьзалш д1абахара паччахьан олалла долчу мехкашка. Берриг т1ом ловш, эскарна даар-малар латтош, т1емалой латтош хилла болу миска нохчий т1аьхьара д1абевлча, имамана хиира шена г1о дан аддам а воций. Дагестан хьоладайн карахь йолу дукха хан яра.